
# ТР Президенты Рөстәм Миңнеханов Мидхәт Шаһиәхмәтовны ТР икътисад министры итеп билгеләде

*28.07.2010*2010 елның 28нче июлендә чыгарылган Указ нигезендә ТР Президенты ТР икътисад министры итеп Мидхәт Шаһиәхмәтовны билгеләде. Министрлык коллективына министрны ТР Премьер-министры Илдар Халиков тәкъдим итте.


Марат Сафиуллин башка эшкә китү сәбәпле ТР икътисад министры вазифасыннан азат ителде.


Шаһиәхмәтов Мидхәт Рәфкать улы Казан шәһәрендә туган. 2009 елда ТР Премьер-министры ярдәмчесе итеп билгеләнә, 2010 елдан бирле ТР Президенты ярдәмчесе вазифаларын үти. Икътисадый һәм социаль планлаштыру белгечлеге буенча Казан финанс-икътисад институтын тәмамлаган. Икътисад фәннәре докторы. РФ Президенты карамагындагы идарә итү кадрлары резервында тора.

*ТР Президенты матбугат хезмәте*
ТР Президенты Рөстәм Миңнеханов Мидхәт Шаһиәхмәтовны ТР икътисад министры итеп билгеләде